Կարելի է այս տեսակի հատուցման օրինակները բազմացնել։ Օրինակի համար իմ խանութիս գտնուած փողոցին վրայ 1869-ին կառուցուեր է «Ալիանս Իսրայէլ» հաստատութեան հրէական հիւանդանոցը։ Բ. Աշխարհամարտէն ետք երբ դաշնակից պետութիւնները երկիրը բաժնեցին իրարու միջեւ, Քէօլնը Պէլժիացիներու բաժին ինկաւ։ Պէլժական բանակն ալ հրեաներու հիւանդանոցը վերածեց զինուորական հիւանդանոցի եւ շահագործեց մինչեւ 1995։ 1997-ին Քէօլնի քաղաքապետութիւնը, թէ շէնքի սեփականութիւնը վերադարձուց հրեայ համայնքին, եւ թէ ամբողջ շէնքը վերանորոգելով վերածեց ծերանոցի, նախակրթարանի եւ աղօթատեղիի։